b'\n_START_ARTICLE_\nNeuvostoliiton lippu\n_START_PARAGRAPH_\nNeuvostoliiton lippu oli Neuvostoliiton tunnus vaakunan, moton ja hymnin ohella. Se otettiin k\xc3\xa4ytt\xc3\xb6\xc3\xb6n joulukuussa  1922 ensimm\xc3\xa4isess\xc3\xa4 Neuvostoliiton neuvostojen kokouksessa._NEWLINE_Lipun vasemmassa yl\xc3\xa4kulmassa sijaitsee keltainen, perinteinen kommunistien tunnus sirppi ja vasara, joista sirppi kuvaa maaty\xc3\xb6l\xc3\xa4isi\xc3\xa4 eli talonpoikia, ja vasara tehdasty\xc3\xb6l\xc3\xa4isi\xc3\xa4. T\xc3\xa4m\xc3\xa4n symbolin p\xc3\xa4\xc3\xa4ll\xc3\xa4 on ontto, punainen keltareunainen t\xc3\xa4hti, joka on puna-armeijan symboli. Lippu on kauttaaltaan punainen, joka merkitsee vallankumouksellisuutta ja sosialismia._NEWLINE_Neuvostoliiton kaikilla 15 neuvostotasavallalla oli omat lippunsa, jotka pohjautuivat Neuvostoliiton valtionlippuun. _NEWLINE_Neuvostoliiton lippu poistui k\xc3\xa4yt\xc3\xb6st\xc3\xa4 vuonna 1991, kun Neuvostoliitto hajosi. Kaikki Neuvostoliitosta itsen\xc3\xa4istyneet valtiot ottivat k\xc3\xa4ytt\xc3\xb6\xc3\xb6n omat lippunsa, jotka eiv\xc3\xa4t pohjaudu neuvostovallan aikaiseen lippuun (poikkeuksena Valko-Ven\xc3\xa4j\xc3\xa4n nykyinen lippu). Nykyisin Neuvostoliiton lippu tunnetaan erityisesti sosialismin ja kommunismin tunnuksena. Kiinan kansantasavallan lippu pohjautuu Neuvostoliiton lippuun.'